Prins Tjiueza
Prins Tjiueza (an haifeshi ranar 12 ga watan Maris 2002) ɗan wasan ƙwallon ƙafa ne na Namibia wanda ke taka leda a Blue Waters FC ta Namibia Premier League, da kuma ƙungiyar ƙasa ta Namibia.

Aikin kulob/Ƙungiya 
Tjiueza ya fara buga ƙwallon ƙafa yana ɗan shekara 4.  Ya koma kulob din Blue Waters FC lokacin yana dan shekara 11 a duniya. Lokacin da ƙungiyar ta samu lasisin lig na Flamingos FC kuma ta shiga gasar Firimiya ta Namibia a 2017, Tjiueza ya fara buga wasansa na farko. Kafin fara wasansa na farko a gasar firimiya, ya buga wasa a kungiyar Young United Academy da Spoilers FC na rukunin farko yayin da yake tare da Blue Waters. 

A cikin shekarar 2019 Tjiueza ya sami nasara gwaji tare da Sporting Kansas City na Major League Soccer. Sai dai yarjejeniyar ta ci tura bayan da kungiyoyi da dama suka yi ikirarin cewa suna da haƙƙin sa hannu a kansa. 

A watan Afrilun 2021 ya tafi  wani kulob na Turkiyya da ba a bayyana sunansa ba. Ya buga wasan atisaye a kungiyar kuma ya taimaka  an zuri'a ƙwallo a raga.  Bayan 'yan watanni, an sanar da cewa ya karbi takardar izinin zama na Turkiyya kuma ya kammala yarjejeniya da Süper Lig club Alanyaspor.

Ayyukan kasa 
Masu horar da ‘yan wasan kasar ne suka hangi kwazon Tjiueza a gasar Skorpion Zinc na 2017 da 2018 wanda kungiyoyin matasan yankin suka fafata da juna.  A gasar COSAFA 'yan kasa da shekaru 17 na 2018 Tjiueza shi ne ya fi zura kwallaye a gasar da kwallaye shida yayin da tawagar ta tsallake zuwa wasan kusa da na karshe kafin daga karshe ta sha kashi a hannun Angola. Namibia ta doke Mauritius a wasa na uku inda Tjiueza ya ci wa kungiyar kwallon  ta farko.   Daga nan Tjiueza ya halarci gasar COSAFA U-20 na 2020 wanda Namibia ta tsallake zuwa wasan karshe kafin ta doke Mozambique da ci 0-1. Sakamakon ya baiwa Namibia damar shiga gasar cin kofin Afrika na U-20 na 2021 a karon farko.  A wasan Namibiya ta bude gasar, Tjiueza ya zama gwarzon dan wasa saboda rawar da ya taka a karawarsu da Jamhuriyar Afirka ta Tsakiya. 

An jinjina masa  ga irin kokarin da ya yi a gasar zakarun matasa da suka gabata, Tjiueza ya sami  kira ga babbar ƙungiyar a cikin watan Janairu da Maris 2021.   Ya buga wasansa na farko a duniya a ranar 28 ga watan Maris 2021 a wasan neman gurbin shiga gasar cin kofin Afrika na 2021 a kan Guinea.  A watan Yunin 2021 ne aka sanya shi cikin tawagar wucin gadi ta Namibia ta hannun babban koci Bobby Samariya a gasar cin kofin COSAFA na 2021.  An nada shi a matsayin ƙaramin ɗan wasa a jerin sunayen 'yan wasa na ƙarshe a wata mai zuwa.   A watan Agustan 2021 Tjiueza ya sake zama ɗan ƙarami mai matsakaicin shekaru wanda aka kira zuwa tawagar wucin gadi ta Namibia don wasan neman cancantar shiga gasar cin kofin duniya ta FIFA 2022 da Congo da Togo a wata mai zuwa saboda kyakkyawan wasansa a NPFL.

Kididdigar aiki na duniya

Manazarta

Hanyoyin haɗi na waje 

 Bayanin Ƙwallon ƙafa na Ƙasa
Rayayyun mutane
Haifaffun 2002